FI Euroopan unionin virallinen lehti C 338/173

KERTOMUS

sisämarkkinoilla toimivan yhdenmukaistamisviraston tilinpäätöksestä varainhoitovuodelta 2009 sekä viraston vastaukset

2010/C 338/30

SISÄLLYS

Kohta Sivu JOHDANTO … 1–2 174 TARKASTUSLAUSUMA … 3–12 174 TALOUSARVIO- JA VARAINHALLINTOA KOSKEVAT HUOMAUTUKSET … 13–15 175 MUUT KYSYMYKSET … 16–18 175 Taulukko … 176 Viraston vastaukset … 178

JOHDANTO

1. Sisämarkkinoilla toimiva yhdenmukaistamisvirasto (jäljempänä ’virasto’), perustettiin 20 päivänä joulukuuta 1993 annetulla neuvoston asetuksella (EY) N:o 40/94 (1). Alicantessa sijaitsevan viraston tehtävänä on tavaramerkkejä, piirustuksia ja malleja koskevan unionin lainsäädännön täytäntöönpano. Tarkoituksena on taata yrityksille yhtenäinen suoja koko EU:n alueella (2).

2. Viraston talousarvio oli yhteensä 338 miljoonaa euroa varainhoitovuonna 2009, kun se edellisenä vuonna oli 318,4 miljoonaa euroa. Virastossa työskenteli vuoden lopussa 742 henkilöä, edellisenä vuonna henkilöstön määrä oli 724.

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Rakennusten varustamiseen liittyvät työt, jotka oli suunniteltu vuodelle 2009, viivästyivät huomattavasti. Siihen alun perin tarkoitetuista 7 miljoonan euron määrärahoista sidottiin vain 1,6 miljoonaa euroa ja maksettiin 0,3 miljoonaa euroa.

14. Vuonna 2009 virasto maksoi yhteensä 305 984 euron määrän ulkopuoliselle kaupalliselle toimijalle, joka välitti lyhytaikaista sopimussuhteista henkilöstöä. Maksusta ei ollut määrätty sopimuksessa. Kyseinen meno on viraston varainhoitoa koskevien säännösten mukaan laiton ja sääntöjenvastainen.

15. Viraston käteisvarat olivat 31. joulukuuta 2009 yhteensä 474,2 miljoonaa euroa. Määrän suuruudesta huolimatta talousarviokomitea ei ole vielä antanut ohjeita varainhallintaan.

MUUT KYSYMYKSET

16. Tilintarkastustuomioistuimen kolmen viime vuoden aikana (11) tekemien havaintojen mukaan viraston olisi esitettävä komissiolle hintatasoa, joka vastaa paremmin todellisia kuluja (12). Kertynyt talousarvion ylijäämä kasvoi 273 miljoonasta eurosta 350 miljoonaan euroon vuosina 2007–2008 ja 402,6 miljoonaan euroon vuonna 2009. Vaikka maksuja koskevan asetuksen muutokset tulivat voimaan 1. toukokuuta 2009, ylijäämä kasvoi yli 50 miljoonaa euroa vuonna 2009. Viraston olisi arvioitava huolellisesti kyseisten muutosten pitkäaikaiset vaikutukset ja ehdotettava komissiolle tarvittaessa lisää palkkiomaksujen mukautuksia. Näin päästäisiin tasapainoisempaan talousarvioon lähitulevaisuudessa.

17. Virasto ei ole vielä vahvistanut kaikkia henkilöstösääntöjen soveltamista koskevia yksityiskohtaisia sääntöjä (13) eikä palvelukseenottoa koskevia sisäisiä ohjeita.

18. Viraston pääjohtaja nimitti itsensä ja varapääjohtajan palvelukseenottomenettelyn valintalautakunnan ainoiksi jäseniksi (14). Tämä on vastoin tehtävien erillään pitämisen periaatetta, koska viraston pääjohtaja on myös nimittävä viranomainen. Menettely oli näin ollen sääntöjenvastainen.

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 5. lokakuuta 2010 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Sisämarkkinoilla toimiva yhdenmukaistamisvirasto (Alicante) Perussopimuksen mukainen unionin toimivalta Viraston toimivaltuudet (neuvoston asetus (EY) N:o 40/94) Hallinto Viraston resurssit vuonna 2009 (vuoden 2008 tiedot suluissa) Tuotteet ja palvelut vuonna 2009 (vuoden 2008 tiedot suluissa) Tavaroiden vapaa liikkuvuus Teollisen ja kaupallisen omaisuuden suojelemiseen tarkoitetut kiellot tai rajoitukset eivät saa olla keino mielivaltaiseen syrjintään taikka jäsenvaltioiden välisen kaupan peiteltyyn rajoittamiseen. (Euroopan unionin toiminnasta tehdyn sopimuksen 36 artikla) Rajoitukset, jotka koskevat muuhun unionin valtioon kuin palvelujen vastaanottajan valtioon sijoittautuneen jäsenvaltion kansalaisen vapautta tarjota palveluja unionissa, kielletään. (Euroopan unionin toiminnasta tehdyn sopimuksen 56 artikla) Tavoitteet — Tavaramerkkejä, piirustuksia ja malleja koskevan yhteisön lainsäädännön täytäntöönpano, niin että yritykset voivat saada niille yhtenäisen suojan koko EU:n alueella. Tehtävä — Vastaanottaa ja käsitellä rekisteröintihakemuksia — tarkastaa rekisteriin merkitsemistä koskevat edellytykset sekä yhdenmukaisuus yhteisön lainsäädännön kanssa — tarkastaa jäsenvaltioiden teollisoikeuksia käsittelevissä virastoissa, onko aikaisempi kansallinen tavaramerkki olemassa — julkaista hakemukset — tarkastaa kolmansien osapuolten mahdollisesti esittämät väitteet — rekisteröidä tai hylätä hakemukset — tarkastaa oikeuksien menettämistä koskevat vaatimukset ja mitättömyysvaatimukset — käsitellä päätöksistä tehdyt valitukset. 1 — Hallintoneuvosto Kokoonpano — Yksi edustaja kustakin jäsenvaltiosta — yksi edustaja komissiosta sekä heidän sijaisensa. Tehtävä — Neuvoa pääjohtajaa viraston toimialaan liittyvissä asioissa — laatia ehdokasluettelot (120 artikla) pääjohtajan, varapääjohtajien sekä valituslautakuntien puheenjohtajien ja jäsenien valintaa varten. 2 — Pääjohtaja — Neuvosto nimittää viraston pääjohtajan hallintoneuvoston laatiman, enintään kolmen ehdokkaan luettelon perusteella. 3 — Talousarviokomitea Kokoonpano — Yksi edustaja kustakin jäsenvaltiosta ja yksi komission edustaja sekä heidän sijaisensa. Tehtävä — Vahvistaa talousarvion ja varainhoitoasetuksen, myöntää pääjohtajalle talousarvion toteuttamista koskevan vastuuvapauden ja hinnoittelee tutkimusraportit. 4 — Hakemuksiin liittyvät päätökset Päätöksiä tekevät: a) tutkijat b) väiteosasto c) tavaramerkkien hallinto- ja oikeudellisten kysymysten osasto d) mitättömyysosasto e) valituslautakunnat. 5 — Ulkoinen tarkastus Tilintarkastustuomioistuin. 6 — Vastuuvapauden myöntävä viranomainen Viraston talousarviokomitea. Talousarvio 338 miljoonaa euroa (318 miljoonaa euroa) Henkilöstö 31.12.2009 Henkilöstötaulukossa 658 (643) tointa, joista täytettyjä 614 (606) + 128 (118) muuta tointa (ylimääräisten toimihenkilöiden sopimukset, komennuksella olevat kansalliset asiantuntijat, paikallinen henkilöstö ja vuokratyövoima, erityisneuvonantajat). Henkilöstöä yhteensä: 742 (724). Tavaramerkit Hakemusten määrä: 88 300(87 400) Rekisteröintien määrä: 90 000(81 400) Vastaanotetut väitteet: 13 900(18 700) Valituslautakunnille esitetyt valitukset: 1 588(1 815) Valitukset, joiden käsittely on kesken: 1 378(1 618) Rekisteröinnin keskimääräinen käsittelyaika (jollei ole esitetty väitettä tai valitusta) ennen julkaisua: 4 (6) kuukautta Mallit ja piirustukset Vastaanotetut piirustukset: 69 500(72 700) Rekisteröidyt piirustukset: 71 500(78 400) Lähde: Viraston toimittamat tiedot.

VIRASTON VASTAUKSET 13. Espanjassa vallitsevan rakennusalan taloudellisen tilanteen vuoksi virasto sai paljon enemmän tarjouksia kuin oli odotettu, ja tarjousten tutkiminen vei enemmän aikaa kuin oli suunniteltu. Kävi kuitenkin niin, että virasto saattoi tehdä sopimuksia ennakoitua edullisemmin hinnoin. 14. Palkanmukautukset perustuivat Espanjan kansallisen työlainsäädännön ja erään EU-direktiivin vaatimuksiin ja olivat seurausta 1.5.2004 voimaan tulleisiin uusiin henkilöstösääntöihin sisältyvistä muutoksista. Virasto myöntää, että niihin olisi pitänyt varautua sopimuksessa, mutta lainsäädännön vaatimukset syrjäyttävät sopimusten määräykset. Näin ollen virasto ei voi hyväksyä käsitystä, että maksut eivät olleet laillisia tai että ne pitäisi periä takaisin. 15. Virasto katsoo, että varainhallintapolitiikka ei kuulu talousarviokomitean virallisiin toimivaltuuksiin varainhoitoasetuksen ja tavaramerkkiasetuksen nojalla. Virasto pitää kuitenkin edelleen komitean ajan tasalla yleisestä linjastaan kuten se on tehnyt vuodesta 2008 lähtien ja aikoo toimittaa pian uuden toimintalinjoja koskevan asiakirjan lausuntoa varten. 16. Virasto odottaa kahden vuoden välein tehtävän tarkistuksen – josta sovittiin syyskuun 2008 kokouksessa – takaavan talousarvion tasapainon tulevaisuudessa. Tämä on kuitenkin lainsäätäjien asia. Hintatason arvioitu vaikutus talousarvion tasapainoon tulevaisuudessa on jo monen vuoden ajan otettu huomioon toiminnan suunnittelun asiakirjoissa, jotka toimitetaan talousarviokomitealle. 17. Virasto ottaa huomioon tämän huomautuksen. Nykyiset täytäntöönpanosäännöt tullaan tarkistamaan järjestelmällisesti lähitulevaisuudessa. 18. Virasto ymmärtää viittauksen henkilöstösääntöjen 3 artiklan III liitteeseen, joka liittyy kilpailuihin, mutta katsoo, että säännöt eivät ole sitovia väliaikaisten toimenhaltijoiden valintamenettelyjen osalta. Virasto harkitsee kuitenkin muita keinoja menettelyjen vahvistamiseksi, joskin se uskoo, että pääjohtajan pitäisi periaatteessa olla tiiviisti mukana ylimmän johdon valintamenettelyissä.

(1) EYVL L 11, 14.1.1994, s. 1.

(2) Taulukossa esitetään tiedotustarkoituksessa yhteenveto viraston vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) Komission asetus (EY, Euratom) N:o 2343/2002, annettu 19 päivänä marraskuuta 2002 (EYVL L 357, 31.12.2002, s. 72), 33 artikla.

(7) Asetus (EY, Euratom) N:o 2343/2002, 38 artikla.

(8) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY, Euratom) N:o 2343/2002 VII osaston 1 luvussa. Asetusta on viimeksi muutettu 9 päivänä heinäkuuta 2008 annetulla asetuksella (EY, Euratom) N:o 652/2008 (EUVL L 181, 10.7.2008, s. 23). Säännöt on liitetty sellaisenaan viraston varainhoitoasetukseen.

(9) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(10) Tilinpäätös laadittiin 21. kesäkuuta 2010 ja tilintarkastustuomioistuin vastaanotti sen 5. heinäkuuta 2010. Lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Lopullinen tilinpäätös esitetään sivustoilla http://eca.europa.eu ja www.oami.europa.eu.

(11) EUVL C 304, 15.12.2009, s. 159, EUVL C 311, 5.12.2008, s. 178, ja EUVL C 309, 19.12.2007, s. 141.

(12) Neuvoston asetus (EY) N:o 40/94, annettu 20 päivänä joulukuuta 1993, 134 artiklan 2 kohta.

(13) ”Väliaikaisen ja sopimussuhteisen henkilöstön palvelukseenottomenettelyt”, ”kurinpitomenettelyt”, ”todistusmenettely” ja ”seksuaalinen ja henkinen häirintä”.

(14) Palvelukseenottomenettely VEXT/09/590/AD/12/HRD.